Basurtuko Unibertsitate Ospitalea

Basurtuko Unibertsitate Ospitalea Osakidetzaren sareko ospitale bat da, Bilbo udalerriko izen bereko auzoan kokatua eta udalerriko ospitale publiko nagusia dela. Ospitalea Bilbo-Basurtu Erakunde Sanitario Integratuaren parte da. 1908ko azaroaren 13an ireki zen eta gaur egun 683 ohe ditu. Historia Enrique Epaltza arkitektoak diseinatu zuen eta Bilboko ospitalea hiriaren kanpoaldeko orubeetan eraiki zen, XX. mendearen hasieran. Hiriaren hazkunde handiak eragin zuen ospitalearen eraikuntza, eta honen eraikuntzan pertsona askoren diru-laguntzak oso garrantzitsuak izan ziren, euren artean Jose Maria Gurtubay eta Casilda Iturrizar. Gaur egun, ospitaleko sarreran ospitaleari diruz lagundu zieten pertsonen izen eta abizenak ageri dira. Ospitalea eraikitzeko lurrak 475.260 pezetarengatik erosi ziren 1897. urtean. Hiru urte beranduago, 1900ean, eraikitze lanak hasi ziren eta 1908ko azaroaren 13an ospitalea ofizialki inauguratu zuten. Urteak igaro ahala handituz joan da, Revilla pabilioiaren eraikuntzarekin esaterako. Eta hurrengo urteei begira eraikin berri bat eraikiko da Bami Eraikinaren eta Ospitalearen artean. Denboran aurrean, 1936ko azaroaren 17an orduko Eusko Jaurlaritzak, Jose Antonio Agirre buru zuelarik, Bilboko erietxean Euskal Herriko lehenengo medikuntza fakultatea ("Osakintza Ikastola") sortu zuten. Hala ere, Espainiako Gerra Zibilak ekimena moztu zuen eta hilabete gutxiko ibilbidea eduki izan zuen. 2008an Basurtuko sorreraren 100. urteurrena ospatu zuten. Ekitaldien artean, Osasungoa Euskalduntzeko Erakundeak euren 18. Jardunaldiak antolatu zituen Bilbon, "Infekzioak" gaia hartuta. Ospitalearen ezaugarriak Estilo ingeleseko ospitalea, eta lau solairuetako eraikin desberdinetan banaturik dago, eraikin bakoitza medikuntzako arlo desberdin batetaz arduratzen delarik. Guztira hamazazpi pabilioi daude ospitalean, pabilioietako izenek, ospitalearen eraikuntza ordaintzen lagundu zuten familia burgesen abizenak, eta ospitalean lan egindako medikuen izenak daramatzate. Hamazazpi pabilioiak honakoak dira: Administrazio Eraikina Allende Ampuero Anatomia Patologikoa Areilza Aztarain Eskuza Gandarias Gurtubai Iturrizar Jado Kanpo Kontsultak Makua Revilla San Jose San Pelaio San Bizente Komunikabideak Errepidea A-8 autobidearen 118 irteera eta N-634 errepideak hartuta irits daiteke. Trena Renfe Feveren C1f (Bilbo-Concordia - Balmaseda-La Calzada), R3b (Bilbo-Concordia - Karrantza), R3 (Bilbo-Concordia - Santander) eta R4 (Bilbo-Concordia - León-Matallana) lineei dagokien Basurto-Ospitalea geltokiak zerbitzu ematen dio ospitaleari. Tranbia Euskotren Tranbia eragileak ustiatzen duen Bilboko tranbiaren Ospitalea geltokia geltokiaren kanpoaldean dago. Autobusa Bilbobus zerbitzuaren hurrengo lineak ospitaletik pasatzen dira: 18 San Ignazio - Zorrotza28 Uribarri - Altamira38 Otxarkoaga - Termibus48 Santutxu - Lezeaga57 Miribilla - Ospitalea58 Mintegitxueta - Atxuri85 Zazpilanda - Atxuri88 Kastrexana - IndautxuG6 Zorrotza - Plaza Biribila Bizkaibus zerbitzuaren hurrengo lineak ospitaletik pasatzen dira: A3115 Bilbo - Santurtzi A3122 Bilbo - Barakaldo - Sestao - Errepelega A3136 Bilbo - Barakaldo - Santurtzi A3144 Bilbo - Gurutzeta - Barakaldo (Ugartetik) A3336 Muskiz - Bilbo (Ortuellatik) A3337 Muskiz - Bilbo (N-634tik) A3341 Bilbo - Sodupe - Arrespalditza A3342 Bilbo - Sodupe - Artziniega A3343 Bilbo - Sodupe Erreferentziak Ikus, gainera Euskal Herriko ospitaleak Basurto-Ospitalea geltokia Ospitalea geltokia Kanpo estekak Basurtuko Unibertsitate Ospitalea